Գեորգի Յարցև

Գեորգի Ալեքսանդրովիչ Յարցև (, ), խորհրդային ֆուտբոլիստ (հարձակվող), խորհրդային և ռուս ֆուտբոլի մարզիչ,  2003-2005 թվականներին եղել է Ռուսաստանի հավաքականի գլխավոր մարզիչ, ԽՍՀՄ սպորտի վարպետ, Ռուսաստանի վաստակավոր մարզիչ։

Կենսագրություն 
Գեորգի Յարցևը ծնվել է 1948 թվականի ապրիլի 11-ին բազմանդամ ընտանիքում։ 8-րդ դասարանն ավարտելուց հետո ընդունվել է Կոստրոմայի բժշկական դպրոցը, որն ավարտել է բուժակի որակավորամբ։ Ուսումնառության տարիներին հանդես է եկել Կոստրոմայի «Թեքմաշ» ակումբում։ 1970 թվականին՝ ծառայություն տարիներին, 1 խաղ է խաղացել ԲԿՄԱ-ի կազմում (փոխարինման էր դուրս եկել Երևանում), սակայն մարզումների ընթացքում ստացած վնասվածքի պատճառով չի ընդգրկվել ակումբում։ Հետագա ծառայությունը շարունակել է Սմոլենսկի «Իսկրա» բանակային ակումբում, որտեղ մինչև 1970 թվականը նա անցկացրել է 43 հանդիպում և խփել 13 գոլ։ Զորացրվելուց հետո նա մեկ խաղ է անցկացրել ԲԿՄԱ-ի կազմում և վնասվածք ստանալուց հետո թողել ակումբը։

1965-1967 և 1975-1976 մրցաշրջանում Յարցևը հանդես է եկել Կոստրոմայի «Սպարտակի» կազմում, իսկ 1973-1974 թվականի մրցաշրջանում՝ Գոմելի «Գոմելում»։ Յարցևի տաղանդն ամբողջությամբ բացահայտվել է 30 տարեկանում, երբ նրան Մոսկվայի «Սպարտակ» հրավիրեց ակումբի մարզիչ Կոնստանտին Բեսկովը։ Խաղի ընթացքում նա համագործակցել է կիսապաշտպան Յուրի Գավրիլովի հետ, որի փոխանցումից էլ նա խփել է իր գոլերի մեծ մասը։ Ակումբում հաջող խաղի շնորհիվ նա հրավիրվել է ԽՍՀՄ հավաքական։

ԽՍՀՄ առաջնություններում նա անցկացրել է 82 հանդիպում, խփել 38 գոլ։ Յարցևը 19 գոլով ճանաչվել է 1978 թվականի ԽՍՀՄ առաջնության լավագույն ռմբարկու, 1979 թվականին դարձել է երկրի չեմպիոն, իսկ մեկ տարի անց «Սպարտակի» կազմում նվաճել է ՝ առաջնության արծաթե մեդալ։ Մոսկովյան ակումբում իր կարիերայի ընթացքում Յարցևն անցկացրել է 116 հանդիպում և խփել է 55 գոլ։

1981 թվականին Գեորգի Յարցևը տեղափոխվել է Մոսկվայի «Լոկոմոտիվ», որտեղ անցկացրել է 40 հանդիպում և խփել է 12 գոլ։

Յարցևն իր ֆուտբոլային կարիերան ավարտել է 1982 թվականին՝ Մոսկվայի «Մոսկվիչ» ակումբում։

Նա եղել է  Մոսկվայի «Սպարտակի», «Դինամոյի», «Ռոտորի», «Տորպեդոյի», «Օրխեյի» և Ռուսաստանի ֆուտբոլի ազգային հավաքականի գլխավոր մարզիչը։

Յարցևն աշխատել է  նաև որպես հեռուստամեկնաբան Ռոսիա 2  հեռուստաալիքում, մեկնաբանել 2002 թվականի Ֆուտբոլի աշխարհի առաջնության հանդիպումները։

Նա եղել է  Մոսկվայի «Սպարտակի», «Դինամոյի», «Ռոտորի», «Տորպեդոյի», «Օրխեյի» և Ռուսաստանի ֆուտբոլի ազգային հավաքականի գլխավոր մարզիչը։

Յարցևն աշխատել է  նաև որպես հեռուստամեկնաբան Ռոսիա 2  հեռուստաալիքում, մեկնաբանել 2002 թվականի Ֆուտբոլի աշխարհի առաջնության հանդիպումները։

2016 թվականի ամռանը դարձել է «Տամբով» ակումբի գլխավոր տնօրենը։
Եղել է «Միասնական Ռուսաստան» կուսակցության անդամ։ 2018 թվականի նախագահական ընտրությունների ժամանակ աջակցել է Վլադիմիր Պուտինին։

Գեորգի Յարցևը մահացել է 2022 թվականի հուլիսի 15-ին, Մոսկվայում։

Ընտանիք 
Կինը֊Լյուբով (հանդիպել է Սմոլենսկում)
Դուստրը- Քսենիա
Որդին֊Ալեքսանդրը (1972-2007), աշխատել է «Սպարտակի» մանկական թիմում։ 2007 թվականի փետրվարի 19-ին բռնության հետքերով մահացած են գտել սեփական բնակարանում։

Գրականություն 
 Москва футбольная. Люди. События. Факты: Справочник / Автор-составитель А. В. Савин. — М.: Терра-Спорт, 2000. — 560 с., ил.
 «Футбол — 1979». Справочник-календарь. Составитель А. Соскин. — Москва: Пресс-бюро Центрального стадиона имени В. И. Ленина, 1979.
 Матвеев А. Георгий Ярцев. Я плоть от плоти спартаковец! М.: Эксмо, 2012. — 288 с. — (Спорт в деталях). — 3100 экз., ISBN 978-5-699-55116-3

Ծանոթագրություններ

Արտաքին հղումներ 
 Профиль на сайте «Сборная России по футболу» 

Ֆուտբոլիստներ այբբենական կարգով
Ֆուտբոլային մարզիչներ այբբենական կարգով
Խորհրդային ֆուտբոլիստներ
ԽՍՀՄ հավաքականի ֆուտբոլիստներ
ԲԿՄԱ Մոսկվայի ֆուտբոլիստներ
Սպարտակ Մոսկվայի ֆուտբոլիստներ
Լոկոմոտիվ Մոսկվայի ֆուտբոլիստներ
Խորհրդային ֆուտբոլային մարզիչներ
Ռուս ֆուտբոլային մարզիչներ
«Միասնական Ռուսաստան» կուսակցության անդամներ